CELEX: 62010TN0232
Language: et
Date: 2010-05-21 00:00:00
Title: Kohtuasi T-232/10: 21. mail 2010 esitatud hagi — Couture Tech Limited versus Siseturu Ühtlustamise Amet (vapikilp, millel on maakera, tähe, sirbi ja vasara kujutis)

17.7.2010   
            
            
               ET
            
            
               Euroopa Liidu Teataja
            
            
               C 195/29
            
         21. mail 2010 esitatud hagi — Couture Tech Limited versus Siseturu Ühtlustamise Amet (vapikilp, millel on maakera, tähe, sirbi ja vasara kujutis)
   (Kohtuasi T-232/10)
   2010/C 195/46
   Kohtumenetluse keel: inglise
   
      Pooled
   
   
      Hageja: Couture Tech Ltd (Tortola, Briti Neitsisaared) (esindaja: barrister B. Whyatt)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Hageja nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 5. märtsi 2010. aasta otsus (asi R 1509/2008-2) ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Asjaomane ühenduse kaubamärk: värviline kujutismärk, mis koosneb vapikilbist, millel on maakera, tähe, sirbi ja vasara kujutis, kaupadele ja teenustele klassides 3, 14, 18, 23, 26 ja 43
   
      Kontrollija otsus: keelduda ühenduse kaubamärgi registreerimisest
   
      Apellatsioonikoja otsus: jätta kaebus rahuldamata
   
      Väited: hageja esitab oma nõuete toetuseks kaks väidet.
   Hageja esimese väite kohaselt rikub vaidlustatud otsus nõukogu määruse nr 207/2009 artikli 7 lõikeid 1 ja 2, kuna apellatsioonikoda kohaldas tema kaubamärgitaotluse suhtes neid sätteid vääralt.
   Hageja teise väite kohaselt ei ole vaidlustatud otsuses kohaldatud loomuõigust, kuna ei tunnustata hageja õiguspärast ootust, et tema ühenduse kaubamärgi registreerimise taotlus rahuldatakse.